בובספוג מכנסמרובע: היצור מקראסטי קראב – סיוט לילי

בובספוג מכנסמרובע: היצור מקראסטי קראב – סיוט לילי (באנגלית: , הופץ באירופה בשם , בתרגום חופשי: בובספוג מכנסמרובע: היצור מהסרטן הפריך – סיוט לילי) הוא משחק פלטפורמה מסוג פעולה-הרפתקאות שיצא עבור Microsoft Windows, Game Boy Advance, GameCube, PlayStation 2, Nintendo DS ו-Wii על ידי THQ. גרסת Xbox פותחה, אך בוטלה מסיבות לא ידועות. גרסאות ה-PS2, GameCube וה-Wii הן כולן פתחה של אותו משחק שפותח על ידי Blitz Games, בעוד שגרסאות ה-Game Boy Advance, Nintendo DS והמחשב האישי היו משחקים נפרדים שפותחו על ידי WayForward Technologies ו-AWE Games בהתאמה. המשחק מבוסס על סדרת הטלוויזיה בובספוג מכנסמרובע של ערוץ ניקלודיאון, ומככבים בו הדמות הראשית, פטריק סטאר ופלנקטון במסע לתשעה עולמות שונים, כביכול בתוך חלומותיהן של הדמויות. גרסת ה-Wii הייתה משחק השקה לקונסולה בצפון אמריקה. זהו גם משחק בובספוג הראשון שיצא ביפן (בגרסאות פלייסטיישן 2 ו-Wii), אך יצא תחת השם "בובספוג" בפשטות (スポンジ・ボブ Suponjibobu), כדי לסמן אותו כמשחק הווידאו הראשון בסדרת בובספוג שיצא לשוק ביפאנית.

 שם המשחק 
ימין|ממוזער|137x137 פיקסלים|עטיפת גרסת המחשב האישי בצפון אמריקה.
בצפון אמריקה ובחלק מהשווקים קיימת הפרדה גם בשמו של המשחק בין גרסת הקונסולות לגרסת המחשב האישי. בעוד בצפון אמריקה גרסת המחשב נקראת "SpongeBob SquarePants: Nighty Nightmare" ("בובספוג מכנסמרובע: סיוט לילי"), וגרסת הקונסולות נקראת "SpongeBob SquarePants: Creature from the Krusty Krab" ("בובספוג מכנסמרובע: היצור מקראסטי קראב"), בשוק האירופאי ובארץ המשחק, בגרסת המחשב האישי הופץ תחת השם המעורבב "Spongebob Squarepants: Creature from the Krusty Krab: Nighty Nightmare", בעוד גרסת הקונסולות באותם השווקים הופצה תחת שם זהה לשם האמריקאי.

מסיבה לא ידועה, המפיצים בארץ, חברת "אטארי ישראל" בחרו לתרגם את המונח "Krusty Krab" המופיע בשם הכותר בפשטות ל-"קראסטי קראב", ולא להשתמש בשם העברי שניתן בסדרה למונח זה שפירושו "הסרטן הפריך".

 משחקיות 
 גרסת הקונסולות 
לשחקנים יש גישה לשלוש דמויות שניתן לשחק בהן במהלך המשחק: בובספוג מכנסמרובע, פטריק אישכוכבהים (שם גיבור-העל של פטריק סטאר) ושלדון ג'יי פלנקטון, ועליהם להדריך אותם דרך תשע רמות משחק בעולם חלומות. ארבעה סוגים שונים של משחקיות שולבו במשחק: תעופה, הרס, מרוצים ופלטפורמה. במהלך שלבי התעופה, המשחק מציב מכשולים, והשחקן חייב לתמרן ביניהם. ברוב המקרים, המשחק יגיד לשחקן לאיזה כיוון לעוף (למעלה, למטה, שמאלה וימינה). בגרסת ה-Wii, השחקן משתמש בבקר כמו בקר בקרה של מטוס אמיתי. המקרים הנפוצים ביותר לכך הם כאשר בובספוג משתמש במטוסו כדי לתקוף את פלנקטון הענק. בשלבי ה-"הרס", השחקן שולט בפלנקטון הענק ומשתמש בכוחות ובמהלכים מיוחדים כדי להשמיד כל הנקרה בדרכו. מד "מכת קרן הלייזר" של השחקן מסומנת על ידי פס בצד ימין של המסך, אשר מתמלא מחדש לאחר השימוש. שלבי המרוצים דומים לרוב משחקי המרוצים; הם מופיעים הן באוויר והן בקרקע, יש לאסוף דלק בכדי לשמור על רכב השחקן פעיל. שלבי הפלטפורמה מפוזרים לאורך כל המשחק, כדוגמת שלב בו פלנקטון בורח מקציצת סרטן "חיה" או שלב בו פטריק אישכוכבהים מציל את ביקיני בוטום מגרסתו הרעה, פטריק המחריד.

 עלילה 
כל העלילה מתרחשת בחלומותיהם של בובספוג מכנסמרובע, פטריק סטאר ושלדון פלנקטון, שם כל אדם חייב לשרוד את ההרפתקאות המוזרות ביותר.

 גרסת הקונסולות 
 "Diesel Dreaming" 
בחלומו של בובספוג, מיטתו הופכת למכונית מהירה והוא נוהג בה על מסלול ברחבי ביקיני בוטום, שכעת דומה להיכל מרוצי מכוניות בהשראת עבודותיו של אד רות'.

בעודו מתפאר בניצחון במרוץ האימונים ועל כך שסוף סוף השיג את רישיון הנהיגה שלו, בובספוג והמכונית שלו נדרסים על ידי פלנקטון, מה שגורם לו להפיל ולאבד את רישיונו. לאחר מכן, גברת פאף מציגה לשחקן את מכניקת המשחק הבסיסית של שלבי הפלטפורמה. לאחר קבלת רישיונו בחזרה, הוא מתמודד מול פיסטון (בוכנה) פטריק (מתחרה נוסף) בשלב המרוץ "Some like it hot rod". הוא מנצח אותו בקושי, ולאחר מכן שוב נדרס על ידי פלנקטון, אך הפעם המכונית של בובספוג נהרסת כליל. לאחר שבובספוג מוצא את כל חלקים הנדרשים לצורך תיקון המכונית, השחקן מתחרה מול פלנקטון - ומנצח. בדומה לאירועים מקודם, בסוף המרוץ, בובספוג שוב נדרס, הפעם על ידי גארי.

השחקן מתחרה נגד גארי לאחר שהשיג שדרוגים נוספים, ומנצח גם אותו. שיכור מניצחון, בובספוג נוסע בטעות לתוך בולען. בובספוג צולל עד לתחתית הבור, שם הוא נאכל על ידי תולעת השור הצפונית. בבטן התולעת, הוא נתקל בסבא נחמן, שבונה מטוס. הוא אומר ש-"תושבי התולעת" (או אנשי הכפר) שעוזרים לו בהרכבת המטוס מוחזקים כבני ערובה. בובספוג וסבא נחמן נכנסים עמוק יותר לתוך התולעת ומצילים את כל אנשי הכפר השבויים, מסיימים את הרכבת המטוס ומנסים להימלט. עם זאת, לאחר שעלו לוושט, התולעת סוגרת את פיה.

 "The Girth of a Hero" 
לאחר מכן, הסיפור עובר לעולם דמוי קומיקס הסובב סביב גיבור העל המקומי "אישכוכבהים", שכולם בסיפור דומים למראהו.

אישכוכבהים רודף אחר הנבל "פטריק המחריד", שתוכניתו הרעה היא להפוך את העיר למקדש ענק. תוכניתו כוללת פוסטרים של דיוקנאות עצמיים (שעליכם להסיר כדי להתקדם במשחק), פסלי דמות עשויים זהב ומזבחות לפידים.

לאחר מכן, אישכוכבהים מופיע בתחנת רכבת ורואה אזרח עירום קשור למסילה (עם רכבת מתקרבת). לאחר שהציל את האזרח והחזיר את בגדיו המפוזרים, ראש העיר מודיע לאישכוכבהים שהם צריכים לחבור כדי לנקות את העיר. לאחר מכן הוא מוזמן לעימות סופי על ידי פטריק המחריד במחבואו.

אישכוכבהים נכנס למחבואו של פטריק המחריד ומוצא אזרח קשור לקצה הטיל. הוא עולה במעלית (תוך כדי שנלחם בעוזריו של פטריק המחריד) בכדי להגיע אליו ולחלץ אותו. עם זאת, הוא לא מצליח לראות התקפת פתע, שכתוצאה ממנה מובס, ונקשר לטיל אליו היה מחובר כוכב הים השני, ומשוגר לחלל החיצון. הטיל פוגע באסטרואיד, שחלק ממנו נופל לכדור הארץ ולוכד את פטריק המחריד. בחלל החיצון, אישכוכבהים מצליח להתיר את עצמו מהטיל. הוא יורה באסטרואידים המאיימים על תחנת חלל וממשיך לעוף עד שהוא פוגש עב"ם בצורת קציצת סרטן. הוא יורה על כנפיו ומשמיד אותו. לאחר מכן פטריק חוזר לכדור הארץ תוך כדי שהוא מנסה להבין כיצד לעצור את הטיל.

 "Super-Sized Patty" 
בחלומו של פלנקטון, הוא יורה בקציצת סרטן עם קרן ההגדלה שלו כדי לגלות את מרכיבי הנוסחה הסודית. עם זאת, הקואורדינטות של הקרן אינן מדויקות, מה שגורם לקציצת הסרטן לגדול לממדי ענק ולהפוך למפלצת אכזרית. פלנקטון מחליט להילחם בחזרה ולהגדיל את עצמו, אך הקרן הלא מדויקת הופכת אותו לגובה של אזרח ממוצע, מה שלא מספיק כדי לגמד את הקציצה לעומתו. פלנקטון, מצויד בקרן הקפאה שלו (או "קרן הביזוי" כפי שפלנקטון מכנה זאת) לצורך הגנה, נרדף על ידי הקציצה ברחבי ביקיני בוטום. פלנקטון מאבד בסופו של דבר את הקציצה על ידי הסתתרות, אך לאחר מכן, שיכור מכח וניצחון, הקציצה מוצאת אותה ומועכת. כתוצאה מכך, פלנקטון מתעורר ומוצא את קציצת הסרטן הענקית ישנה לצידו. בעודו מתגנב, קריאת ההשכמה של קארן מעירה את קציצת הסרטן. פלנקטון קובע את הקואורדינטות המדויקות לקרן שלו והופך עצמו לענק בעל כוחות. קציצת הסרטן בורחת ופלנקטון רודף אחריה, ומשמיד את ביקיני בוטום ואת כל הנקרה בדרכו. הוא מוצא את קציצת הסרטן מסתתרת בגורד שחקים פעמיים והורס כל קומה כדי להוציאה ממנו. בינתיים, בובספוג וסבא נחמן עפים מפיה של התולעת ומוצאים את פלנקטון. קציצת הסרטן הענקית נמלטת מאחיזתו של פלנקטון, בעוד הוא רודף בזעם אחר מטוסו של בובספוג.

בובספוג מנסה להימנע מפלנקטון תוך כדי שהוא מתכנן תוכנית להביס אותו. לאחר מרדף ארוך ברחבי העיר, כולל מרדף בדרכי הביוב ואתרי בנייה, בובספוג מתעמת עם פלנקטון על מגדל רדיו. בובספוג הורס את ברגי התמיכה של המגדל, שמאבד עקב כך את יציבותו ונופל על פלנקטון, שנופל על גבו. פלנקטון, בעודו שכוב על הרצפה, זוכה לרחמיו של בובספוג, שמחליט לעזור לו לקום, מה שמאפשר לפלנקטון לתפוס את המטוס. בדיוק אז, אישכוכבהים מנחית את הטיל ומתאחד עם איש הים וכוח ההגנה של ביקיני בוטום כדי להילחם בפלנקטון ולהציל את בובספוג. הוא מביס צבא קטן של משרתיו של פלנקטון כדי להגיע לקרן התכווצות הניסיונית, בה הוא משתמש כדי להחזיר את פלנקטון לגודלו הטבעי ולהציל את בובספוג. לאחר שפלנקטון מתכווץ, הוא מתלווה לפטריק ולבובספוג לתוך בועת חלום, שם הם פוגשים רופא עם ראש קציצת סרטן.

הרופא מסביר שהסיבה לחלומותיהם המוזרים היא שכולם אכלו קציצת סרטן לפני שנרדמו; הוא גורף כי ההרכב הכימי של הקציצות השפיע על הביוריתמוס שלהם וגרם לתגובה שהובילה לחלומות הללו. בובספוג שואל את הרופא איך הוא יודע כל כך הרבה על קציצות סרטן; הרופא מוריד את בגדיו כדי לחשוף שהוא קציצת הסרטן מחלומותיהם. בכדי להתעורר, בובספוג, פטריק ופלנקטון מחליטים לרדוף אחריו בשלב הסופי שבו הם מתחרים זה בזה על גביע קציצת הסרטן במסלול מרוצים ביזארי מהסיוטים. המשחק מתחיל עם בובספוג כאפשרות היחידה הזמינה. כדי לפתוח את פטריק ופלנקטון, השחקן חייב לאסוף "Sleepy Seeds" ("זרעי נמנום") הפרוסים לאורך המשחק ושלל שלביו..

 סיומי המשחק 
סיום השלב תלוי בדמות בה השחקן מנצח:
 בובספוג חוגג את ניצחונו, וחושב שזה היה רק עוד חלום. הוא קופץ החוצה ומביא את קציצת הסרטן לסרטן הפריך, חותך את הקציצה לקציצות בגודל רגיל ומחלק אותן עבור הלקוחות. לאחר מכן בובספוג שם לב שהשריון של גארי על גבו ועל גביו הלקוחות, בעוד הוא מיילל "מיאו".
 פטריק מופיע לפתע ב-"סרטן הפריך", שם כולם חוגגים את ניצחונו. הוא מנסה לאכול את קציצת הסרטן אך היא בורחת ופטריק בסופו של דבר מתנגש בדלת, מה שגורם לו לראות מול עיניו את גארי מספר פעמים במקביל.
 פלנקטון משתלט בהצלחה על ביקיני בוטום והסרטן הפריך פושטת רגל, בעוד זיכיון הסרטן הפריך שייך לו. עם זאת, הקציצה המדברת שהופיעה קודם מזהירה אותו ש-"מה שהקציצה נותנת, היא יכולה גם לקחת". גשם קציצות סרטן מתחיל לרדת ומרסק את האימפריה של פלנקטון, שלאחת מהקציצות יש זוג עיניי חילזון שמרסקת את מסעדת הדלי לאחר שקפץ על מסעדת הסרטן הפריך.

בסיום האולטימטיבי לאחר הקרדיטים, בובספוג, פטריק ופלנקטון מתעוררים זה בחלומו של זה ולשחקן מתגלה שהכל היה חלומו של גארי, שכן הוא היה זה שאכל את קציצת הסרטן. לאחר שמתעורר, הוא מסתובב בעיר ורואה את בובספוג, פטריק ופלנקטון עושים דברים דומים לשאירעו בחלומו לפני שהוא חוזר הביתה לנוח. בובספוג מביא קציצת סרטן לגארי, שמסרב לתת לו לאכול אותה כי זה עלול לגרום לו סיוטים. לאחר מכן, גארי צופה בבובספוג מנהל "שיחה" עם הקציצה. בזמן שבובספוג מתכונן לאכול את הקציצה, הוא נאכל על ידי תולעת השור הצפונית, דבר שגורם לגארי להתעלף ולהירדם.

 גרסת המחשב הביתי 
 שלבי המשחק 
להלן פירוט של שלבי המשחק. בחלק מהפירוטים נעשה שימוש במונחים העבריים לפי הספרון העברי של המשחק, ולכן יכולות להיות שונויות בשמות מונחים, מקומות ודמויות מאלו שמופיעים בסדרה.

 אהה! החלום הטוב של בובספוג – בובספוג, מאוכזב עקב כך שנכשל מספר פעמים בקבלת רישיון הנהיגה, מצליח לעבור לבסוף את המבחן ומגלה שקיבל את הציון גבוה ביותר בביקיני תחתית. לאור הישג זה, הוא מקבל את הרישיון לצד מכונית מהירה חדשה. הוא משתתף במסלול המרוצים של ביקיני תחתית, אך לרוע מזלו, על המסלול השתלטו יצורים שונים. על השחקן לתמרן בין המכשולים: צמיגים מרושעים, מתזות שמן וקונוסים באמצעות "מפוצץ הבועות", לצד "בועות ניטרו" (Nitro Bubbles) המסוגלות להסיר מחסומים ובאמצעות "קצף גלים" המסוגל לנקות כתמי שמן מהמסלול.
 הסיוט הלילי של בובספוג – לאחר שגבר על המכשולים וזכה במרוץ, המדוזות – שמתגלות כזן חייזרים, מחליטות להפוך את הקערה על פיה, ולהפוך את תושבי ביקיני תחתית לאלו הנרדפים במקומן. המדוזות חוטפות את חבריו של בובספוג ושולחות אותם לחלל החיצון. על השחקן, בתור בובספוג, לתמרן בין המדוזות עד שהוא מוצא את "משגר הרשת היוני" (Ionic Net Launcher) איתו הוא יוכל ללכוד את המדוזות. יחד עם לכידתן, על השחקן גם לחפש אחר שלושה מפתחות צבעוניים איתם הוא יוכל לפתוח את הדלת שתשחרר את בובספוג וחבריו לחופשי.
 אהה! החלום הטוב של פטריק – פטריק המחריד אוסף את כוחות הרשע כדי להטיל מצור על ביקיני תחתית ובכדי לחסל סופית את פטריק, אישכוכבהים. על השחקן לשלוט בפטריק ולחסל את אנשי המכירות, מומחי ההיגיינה והמאמנים האישיים שפלשו לביקיני תחתית באמצעות "הצלפת לשון" ובאמצעות "כוח הנעת על".
 הסיוט הלילי של פטריק – פטריק, כ-"אישכוכבהים", הולך שולל אחר הונאתו של פטריק המחריד ומגיע למבצר שלא ניתן לברוח ממנו ששורץ במלכודות ובמפלצות. על השחקן להוביל את פטריק ברחבי המבצר עד שיגיעו אל פטריק המחריד. על השחקן להשתמש ב-"שואב האבק הגדול" בכדי לשאוב את תולעי המוך בהם הוא נתקל, תוך כדי כך שהוא מתמרן בין אויבים שונים.
 אהה! החלום הטוב של פלנקטון – פלנקטון חולם על הרכבת מכונה מגדילה שהופכת אותו לענק והוא מחליט לזרוע הרס בביקיני תחתית. על השחקן להוביל את פלנקטון ברחבי ביקיני תחתית ולהשמיד כל דבר הנקרה בדרכו. לשם כך עליהם להכות במבנים, ובמקרה שבו מסוקי משטרה מגיעים, יש להשתמש בקרן הלייזר של פלנקטון.
 הסיוט הלילי של פלנקטון – לאחר שפלנקטון חוגג את ניצחונו, לוויתן ענק שואב לתוכו את פלנקטון יחד עם פלנקטונים אחרים. כשהוא מוצא את עצמו עמוק בבטן הלוויתן, פלנקטון מבין שהוא חייב לקחת את הפיקוד על קבוצת הפלנקטונים כדי שיצליח לברוח מן הלוויתן. על השחקן לשלוט בפלנקטון בכך שיורה לפלנקטונים האחרים לתקוף את היצורים שעומדים בדרכם בבטן הלוויתן. לאחר שהפלנקטונים מגיעים למקום מבטחים, הם מתאספים סביב פלנקטון, וצוברים בריאות מחדש.

 פיתוח 
ממוזער|300x300 פיקסלים|עטיפת המשחק בצפון אמריקה.
המפתחת Blitz Games קיימה פגישה עם צוות מ-THQ במהלך תערוכת E3 בשנת 2005, שם התבקשה החברה לפקח ולפתח את זיכיון בובספוג מכנסמרובע. צוות THQ חשף כי הייתה לה מערכת יחסים עסקית "אינטימית" עם נינטנדו, וכי נינטנדו הביעה עניין בפרסום משחק של בובספוג עבור הקונסולה החדשה שלה, ה-Wii, שבאותה נקודה עדיין הייתה ידועה בשם הפיתוח "Revolution". חברת Blitz הגתה מספר רעיונות משחק במהלך הפיתוח, שחלקם לא הפכו לחלק מהמוצר המוגמר. בפרט, נשקלו קטעי ירי באמצעות בקר ה-Wii-mote, אך ניקלודיאון לא הרגישו בנוח עם פונקציה זו, עקב היותו של בובספוג מכנסמרובע דמות מצוירת. עקב כך שחברת Blitz פתחה תווכה משלה עם דגש על מתן תאימות חוצת פלטפורמות, הקטעים העיקריים של המשחק, כגון נהיגה ומשחקיות, זהים עבור כל גרסאות הקונסולה של המשחק. בקרות המיני-משחק פועלות בצורה שונה בגרסת ה-Wii של המשחק, כאשר קונסולת נינטנדו הייתה המוקד העיקרי של פיתוח המשחק. זמן פיתוח נוסף הוקדש להגדרת שיטות הבקרה עבור ה-Wii-mote והבקרים הסטנדרטיים המשמשים בקונסולות האחרות.

המשחק הוכרז לפני תערוכת E3 ב-2006, והוצג לראשונה לעיתונאים באירוע זה.

 קבלה 
+ציונים מצטבריםאתר מדידהציוןGameRankingsגיימקיוב: 69.00%פלייסטיישן 2: 62.44%Wii: 58.83%גיים בוי אדוונס: 72.50%נינטנדו DS: 56.33%Metacriticגיימקיוב: 74/100Wii: 57/100פלייסטיישן 2: 56/100נינטנדו DS: 56/100קהל המבקריםמבקרציוןEurogamerWii: ציון 5 מתוך 10Game InformerWii: ציון 6.75 מתוך 10GamesRadar+Wii: ציון 3 כוכבים מתוך 5GameZoneגיימקיוב: 6 מתוך 10פלייסטיישן 2: ציון 5 מתוך 10IGNWii: ציון 4.5 מתוך 10נינטנדו DS: ציון 5.5 מתוך 10Nintendo Powerגיימקיוב: 8.5 מתוך 10Wii: ציון 7 מתוך 10XplayWii: ציון 2 כוכבים מתוך 5Play Magazineגיימקיוב: 7 מתוך 10פלייסטיישן 2: ציון 7 מתוך 10Wii: ציון 7 מתוך 10
המשחק היה מועמד לפרס אנני עבור משחק הווידאו המונפש הטוב ביותר בשנת 2006. הוא גם זכה בפרס משחק הווידאו האהוב ביותר בטקס פרסי בחירת הילדים של ניקלודיאון לשנת 2007. Nintendo Power התייחסה למשחק כ"המשחק השאפתני והמצליח ביותר עד כה בסדרת משחקי 'בובספוג מכנסמרובע'" בגיליון דצמבר 2006. כמה היבטים חיוביים שציינו המבקרים כללו את הגיוון במשחקיות, תגובתיות הבראים בגרסאות הגיימקיוב והפלייסטיישן 2, עיצוב השלבים והשאפתניות הכללית של המשחק, בעוד שנקודות שליליות כללו מתיחת ביקורת על הגרפיקה הירודה, במיוחד בגרסת הגיימקיוב, ביקות על כך ששלבי הפלטפורמה והמרוצים ארוכים מדי, ושבקרות התנועה אינן מגיבות לעיתים בגרסת ה-Wii.

מספר מבקרים ציינו גם שהעולם הבדיוני אינו דומה למראה של ביקיני בוטום ולעולם הסדרה עצמה, שהסיפור והטון הכללי של המשחק מעט קודרים וסוריאליסטיים יותר בהשוואה למשחקים קודמים, ושהמשחק אינו "מרגיש" כמו משחק מסדרת בובספוג מכנסמרובע.

קישורים חיצוניים


 ביאורים 

 הערות שוליים 

קטגוריה:משחקי וידאו משנת 2006
קטגוריה:משחקי פעולה-הרפתקאות
קטגוריה:משחקי גיים בוי אדוונס
קטגוריה:משחקי גיימקיוב
קטגוריה:משחקי פלייסטיישן 2
קטגוריה:משחקי נינטנדו DS
קטגוריה:משחקי Wii
קטגוריה:משחקי וידאו שפותחו בממלכה המאוחדת
קטגוריה:משחקי אימה ממוחשבים
קטגוריה:משחקי Windows
קטגוריה:משחקי וידאו שפותחו בארצות הברית